Kuopion museot

Avoin kuvapaja
2026-03-26 14:00 - 16:30, 2026-04-02 14:00 - 16:30, 2026-04-09 14:00 - 16:30, 2026-04-16 14:00 - 16:30 (Europe/Helsinki) | Kuopion museo
Kaikenikäisille aikuisille suunnatut avoimet kuvapajat, jossa taiteen keinoin tapahtuvaan tekemiseen syvennytään eri teemojen kautta. Aiempaa kokemusta piirtämisestä tai maalaamisesta ei tarvita.
Ei ennakkoilmoittautumista, mukaan voi tulla silloin kun itselle sopii. Pajatoiminta on maksutonta ja taidetarvikkeet löytyvät paikan päältä. Huom! Paikkoja oppimistilassa on rajoitettu määrä.
TORSTAIN KUVAPAJA KLO 14‒16.30 Kuopion museon katukerroksen oppimistilassa seuraavina päivinä: 18.9. / 25.9. / 2.10. / 9.10. / SYYSTAUKO 2vkoa / 30.10. / 6.11. / 13.11. / 20.11. / 27.11. / 4.12. / 11.12. / 18.12.
KEVÄTKAUSI 2026: 29.1.2026, 5.2., 12.2., 19.2.,26.2., kevättauko 2 vkoa, 19.3. , 26.3., 2.4. , 9.4. ,16.4., 23.4. , 30.4.
Järj. Kuopion kaupunki, Kansalaistoiminnan palvelut. Yhteistyössä Kuopion museo.

Puhetta kokonaisturvallisuudesta: Luonto kriisinkestävyytemme vahvistajana
2026-03-27 16:00 - 17:15 | Kuopion museo
Mikä on nykyinen luontosuhteemme?
Miksi luonnossa liikkuminen on tärkeä osa arjen turvallisuutta ja hyvinvointia?
Tervetuloa maksuttomaan, kaikille avoimeen tilaisuuteen kuulemaan lisää ja keskustelemaan luontotoimittaja Mikko “Peltsi” Peltolan kanssa!
Paikkana on Kuopion museon monitoimitila, joka on esteetön. (Huom. museon näyttelyt sulkeutuvat klo 17, mutta tapahtuma jatkuu tarvittaessa monitoimitilassa sen jälkeenkin. Kahvila Kantti ovat avoinna klo 18 saakka.)
***
Tilaisuuden järjestää Kokonaisturvallisuuden osaamiskeskus , ja se on toinen osa kevään 2026 tapahtumasarjasta, jossa kokonaisturvallisuuden käsitettä avataan eri näkökulmista. Kevään tilaisuudet jatkuvat:

huhtikuussa, jolloin keskustellaan yhdessä piispa Jari Jolkkosen kanssa henkisestä kriisinkestävyydestä,
toukokuussa, jolloin esillä ovat arjen häiriötilanteet, alustajana siviilivalmiuden vanhempi opettaja Anu Keränen Pelastusopistolta sekä
kesäkuussa, jolloin teemana on taide ja kulttuuri sekä niiden merkitys henkiselle kriisinkestävyydellemme. Vieraana tällöin kirjailija Sirpa Kähkönen.

Alkuperäinen tapahtumasivu löytyy täältä.

Opastus: Talojen tarinoita
2026-03-28 13:00 - 14:00, 2026-04-04 13:00 - 14:00, 2026-04-11 13:00 - 14:00 | Korttelimuseo, Kirkkokatu 22, Kuopio, 70100, Suomi
Talojen tarinoita -näyttelyopastus esittelee jo lähes hävinnyttä puutalokaupunkia. Puu-Kuopio oli voimissaan 1900-luvun puoliväliin asti, jolloin jälleenrakennuskausi ja kaupungistuminen muuttivat kaupunkikuvaa merkittävästi. Opastuksella muistellaan arkista elämää puutalokaupungissa siellä asuneiden silmin ja tutustutaan siihen valokuvien avulla.
Lauantaisin klo 13. Opastus sisältyy museon pääsymaksuun (8/5 €, Museokortti, Kaikukortti, alle 18-vuotiaat maksutta).

Talojen tarinoita – Puutalokaupungin jäljillä
Näyttelyssä valokuvat ja muistelmat nivoutuvat yhteen luoden eloisan kokonaisuuden, joka kertoo kaupungin rakennushistoriasta sekä kaupunkikuvan muutoksesta. Näyttely esittelee Kuopion purettuja sekä edelleen olemassa olevia puutaloja piirtäen kuvaa vilkkaasta kaupungista, jonka kaduilla ihmiset toimittivat arkisia askareitaan. Kuopiossa lapsuutensa ja nuoruutensa 1940–1960-luvuilla viettäneet ihmiset kertovat millaista oli elää puutalojen täyttämässä kaupungissa.

Stardust - Kolmen vartin tähtituokio
2026-03-28 14:00 - 15:00 | Kuopion museo
Tähtituokio koostuu kolmesta noin 15 minuutin mittaisesta puheenvuorosta, jotka pureutuvat Stardust-näyttelyn teemoihin. Lyhyessä ajassa saat vastauksia suuriin kysymyksiin!  Vartit ovat suunnattuja aikuisempaan tiedonjanoon. (Lapsille suunnattuja vartteja on tarjolla lasten tiedetapahtumapäivänä la 11.4. klo 13).
Osallistu yhdelle tai useammalle! Vartit sisältyvät museon pääsymaksuun (15/10 €, alle 18-v maksutta). Museokortti ja Kaikukortti käyvät.
Varttien aiheet ja järjestys klo 14 alkaen:
Kurkistus maailmankaikkeuden ymmärryksen historiaan
Miten ja milloin ihmiskunnan ymmärrys maailmakaikkeudesta on kehittynyt? Lähtö ensimmäiselle vartille Stardust-näyttelyn tilaan on lipunmyynnin läheisyydestä oppaan johdolla.

Onko siellä ketään?
Tähtitaivaita tähyileviä ihmisiä on jo kauan kiehtonut kysymys: olemmeko täällä yksin? Kun elämää on kehittynyt Maapallolla, voisiko sama prosessi tapahtua muualla? Voisiko jossakin olla jopa älyllistä elämää, ja jos on, miten heihin voisi saada yhteyden – vai haluammeko edes sitä? Tällä vartilla tutustutaan elämän edellytyksiin ja astrobiologian tutkimusmenetelmiin sekä pohditaan syvällisiä eettisiä kysymyksiä Maapallon ulkopuolisesta elämästä. Vartti pidetään Stardust-näyttelyn tilassa edellisen päätyttyä.
Kiviä taivaalta
Meteoroidista meteoriksi ja lopulta meteoriitiksi. Mitä nämä termit tarkoittavat ja miten ne liittyvät taivaalta maan pinnalle sataviin kivenmurikoihin? Näitä murikoita on monenlaisia. Ne saattavat muistuttaa hämäävästi Maan omia kiviä, mutta niissä on onneksi rakenteita ja ominaisuuksia, joiden avulla ne voidaan erottaa meikäläisten tavallisista kivistä. Suomesta näitä salaperäisiä, avaruuden halki matkanneita muukalaiskiviä on löydetty ja tieteellisesti tutkittu 15 kpl. Vartti pidetään katukerroksen monitoimitilassa.

Stardust-näyttelyopastus
2026-03-29 13:00 - 13:45, 2026-04-04 14:00 - 14:45, 2026-04-12 13:00 - 13:45 | Kuopion museo
Matka maailmankaikkeuden mysteereihin
Opastuksella tehdään oppaan johdolla matka halki maailmankaikkeuden, sen alkuhetkistä mahdollisiin erilaisiin loppuihin saakka. Matkalla tutustutaan käsittämättömän pieniin asioihin ja toisaalta uskomattoman valtaviin kokonaisuuksiin, niin koon, etäisyyksien kuin ajankin suhteen. Tule ottamaan selvää maailmankaikkeuden mysteereistä ja oman tarinamme nivoutumisesta universumiin.
Tiedontäyteinen kierros on kestoltaan noin 45 minuuttia.
Opastus sisältyy pääsymaksuun (15/10 €, alle 18-v maksutta), Museokortti ja Kaikukortti käyvät.
***
Stardust – Universumi sisällämme -näyttelyssä pääset tutkimaan tähtien elinkaarta, alkuaineiden alkuperää ja maailmankaikkeutta muovaavia kosmisia voimia jännittävän tarinankerronnan, vuorovaikutteisten elämysten ja upeiden multimediaesitysten avulla. Heittäydy mukaan aikamatkalle avaruuteen!

Yleisöopastus Villit – Kuopion koulun nousu ja uho -näyttelyyn
2026-03-29 14:00 - 15:00, 2026-04-12 14:00 - 15:00 | KUMMA, Kauppakatu 35, Kuopio, 70100
Villit – Kuopion koulun nousu ja uho
31.1.-26.4.2026

Villit luo katsauksen rajuun, pohjoissavolaiseen uusekspressionismiin 1980-luvulla. Sen keskeisiä paikallisvaikuttajia olivat kuvataiteilijat Pauno Pohjolainen, Markku Kolehmainen, Teemu Saukkonen ja Pentti Meklin. Näyttelyssä lähestytään 80-lukulaista taideilmiötä ns. Kuopion koulukunnasta käsin, mutta myös muita aikalaistaiteilijoita huomioiden.
Näyttelyssä pääset ja joudut kokemaan 1980-luvun taiteen kokonaisuudessaan. Isot näyttävät maalaukset pursuavat voimaa ja värejä. Esille räväytetään todellinen taiteen 1980-luku rohkeana, röyhkeänä ja raadollisena.
Opastus kuuluu sisäänpääsyn hintaan 12/6€, alle 18-vuotiaat ilmaiseksi ja Museokortti ja Kaikukortti käyvät maksuvälineeksi tottakai.

Taidevartti ke 1.4. klo 13: Taidemuseon teoksiin kohdistuneet varkaudet
2026-04-01 13:00 - 13:15 | KUMMA, Kauppakatu 35, Kuopio, 70100
Tervetuloa kuuntelemaan KUMMAn taidevartteja keskiviikkoisin klo 13. Varttien aikana syvennytään niin Villit – Kuopion koulun nousu ja uho kuin Kumma keitos -näyttelyiden teoksiin.

Aikataulu:
ke 4.3. klo 13 Pentti Meklin
ke 11.3. klo 13 Aurore Hirn
ke 18.3. klo 13 Marina Abramović
ke 25.3. klo 13 Kumma pulma -peli
ke 1.4. klo 13 Taidemuseon teoksiin kohdistuneet varkaudet
ke 8.4. klo 13 Markku Kolehmainen
ke 15.4. klo 13 Graffiti
ke 22.4. klo 13 Rainer Fetting

Taidevartti kuuluu sisäänpääsyn hintaan 12/6€, alle 18-vuotiaat ilmaiseksi ja Museokortti ja Kaikukortti käyvät maksuvälineeksi tottakai.

Aprilliopastus KUMMAssa
2026-04-01 14:00 - 14:45 | KUMMA, Kauppakatu 35, Kuopio, 70100
VILLIT on huima kokoelma Kuopion peruskoulujen noususta ja tuhosta, joihin museovieraat johdattaa opettajapariskunta Kaino ja Varma Improbatur.
Ihmettelemme vanhoja opetustauluja, 80-luvun päihdevalistusta ja mitä mielikuvituksellisimpia opetussuunnitelmavillityksiä. Mitalin toinen puoli ovat kultaiset ja muut leikkaukset, jotka ovat kaventaneet Kuopion koulujen toimintamahdollisuuksia jo kauan. Mihin tämä maailma oikein on menossa?!?
Mukaan KUMMAn pääsymaksulla 12/6 € (alle 18-v maksutta). Museokortti ja Kaikukortti käyvät maksutavaksi.

Eikä tässä vielä kaikki! Klo 15 Kuopion museolla:
Tiesitkö, että Kuopio on avaruustutkimuksen edelläkävijä? Savonautit keräsivät matkoillaan mustia aukkoja, alienien oksennuspalloja ja kivettyneitä kakkoja. He olivat pioneereja tähtipölyn valmistamisessa ja kehittivät tähtitykin, jonka avulla taivaalla loistaa yhä savolaisia tähtiä.
Opastuksella Kuopion museon Ihmisen aika -perusnäyttelyssä tutustutaan pitkään piilossa olleiden savonauttien saavutuksiin nauttiasiantuntija Mary Stardustin johdattamana.
Mukaan ainutlaatuiselle opastukselle – vain ja ainoastaan Kuopion museolla 1.4. –pääsee mukaan museon pääsymaksulla 15/10 € (alle 18-v maksutta). Museokortti ja Kaikukortti käyvät.

Aprilliopastus Kuopion museolla
2026-04-01 15:00 - 15:45 | Kuopion museo
Kuopion museolla 1.4. klo 15!
Tiesitkö, että Kuopio on avaruustutkimuksen edelläkävijä? Savonautit keräsivät matkoillaan mustia aukkoja, alienien oksennuspalloja ja kivettyneitä kakkoja. He olivat pioneereja tähtipölyn valmistamisessa ja kehittivät tähtitykin, jonka avulla taivaalla loistaa yhä savolaisia tähtiä.
Opastuksella Kuopion museon Ihmisen aika -perusnäyttelyssä tutustutaan pitkään piilossa olleiden savonauttien saavutuksiin nauttiasiantuntija Mary Stardustin johdattamana.
Mukaan ainutlaatuiselle opastukselle – vain ja ainoastaan Kuopion museolla 1.4. –pääsee mukaan museon pääsymaksulla 15/10 € (alle 18-v maksutta). Museokortti ja Kaikukortti käyvät. Lähtötelineet tälle huikealle avaruudelliselle matkalle sijaitsevat lipunmyynnin läheisyydessä.
***
Eikä tässä vielä kaikki! Jo klo 14 on Aprilliopastus KUMMAssa: VILLIT on huima kokoelma Kuopion peruskoulujen noususta ja tuhosta, joihin museovieraat johdattaa opettajapariskuntaKaino ja Varma Improbatur.
Ihmettelemme vanhoja opetustauluja, 80-luvun päihdevalistusta ja mitä mielikuvituksellisimpia opetussuunnitelmavillityksiä. Mitalin toinen puoli ovat kultaiset ja muut leikkaukset, jotka ovat kaventaneet Kuopion koulujen toimintamahdollisuuksia jo kauan. Mihin tämä maailma oikein on menossa?!?
Mukaan KUMMAn pääsymaksulla 12/6 € (alle 18-v maksutta). Museokortti ja Kaikukortti käyvät.

Kuopion taideopiston tanssitervehdys
2026-04-01 17:00 - 17:30 | Kuopion museo
Kuopion Taideopisto täyttää tänä vuonna 30 vuotta. Sen kunniaksi Taideopisto jalkautuu esiintymään tanssisalien ja teattereiden ulkopuolelle ja tuo taiteen perusopetuksen ilosanomaa kuopiolaisille.
Tapahtumaan on vapaa pääsy. Kuopion museon monitoimitila on esteetön.

Puheenvuoroja taiteesta: Lasse Lehtinen ke 1.4. klo 17-18
2026-04-01 17:00 - 18:00 | KUMMA, Kauppakatu 35, Kuopio, 70100
Kahdeksankymmentäluvun mielenmaisema

Puheenvuoro tarkastelee 1980‑luvun kulttuurista ja yhteiskunnallista ilmapiiriä – aikaa, jota värittivät suuret muutokset, median murros sekä taiteen ja populaarikulttuurin vahvistuvat roolit.
Lasse Lehtinen on kirjailija, toimittaja ja pitkän uran tehnyt yhteiskunnallinen keskustelija, jonka teoksissa tarkastellaan suomalaisen politiikan ja historian teemoja eri näkökulmista.
Tilaisuus striimataan livenä KUMMAn Youtube-kanavalla ja se jää sinne katsottavaksi kahden viikon ajaksi. Tästä striimaukseen: https://youtube.com/live/Y_lxd1rPpP0?feature=share

Tapahtuma kuuluu sisäänpääsyn hintaan 12/6€, alle 18-vuotiaat ilmaiseksi ja Museokortti ja Kaikukortti käy maksuvälineiksi tottakai.

Yleisöopastus Kummaan keitokseen
2026-04-05 14:00 - 15:00
Kumma keitos – tarinoita kokoelmista
Mitä yhteistä on Kevät-veistoksella, salaperäisellä yöllä 18.6.1988 ja kauppaneuvos Oskar Huttusella? Entä mitä tapahtuu, kun kokoelmaähky iskee? KUMMAn uusi kokoelmanäyttely Kumma keitos ei tyydy ainoastaan tarjoilemaan teoksia taiteennälkään – se kutsuu sinut lusikoimaan tarinoita, jotka ovat yhtä outoja ja yllättäviä kuin itse museon kokoelmat.
Näyttelyssä sukelletaan syvälle taiteenkeräilyn salaisuuksiin: miksi ihminen haluaa omistaa, säilöä ja järjestää? Miten syntyy kokoelma, ja mitä tapahtuu, kun keräily menee vähän… överiksi? Mukana on myös taidekaupan kiemuroita, väärennösten villi maailma ja pulmia, jotka saavat sinut epäilemään kaikkea – jopa omia silmiäsi.
Ja sitten ne aarteet. Ne, joita ei ole koskaan ennen nähty näyttelyssä, koska eihän sellaisia aarteita uskalleta esille laittaa. Kyllä, nyt niitä on esillä. Tule katsomaan, mitä kaikkea museon kätköistä voi löytyä.
Kumma keitos on totaalinen taidekokemus, mutta samalla se on myös seikkailu. Näyttelyssä voit tehdä katsauksen taidekauppiaan peräkonttiin, jollaisesta joku kaupunginisä on aikoinaan ostanut perävalotakuulla teoksia. Astu kipsikaappiin, jossa ajan hammas on jo nakertanut omansa. Murentuneet teokset ja pölyksi hajonneet muodot kertovat kuiskaten siitä, mitä joskus oli – ja mitä ei enää ole. Pääset vaikuttamaan itse myös näkemiisi teoksiin: Mediataidetilassa valitset itse mitä katsot. Ja kyllä, näyttelyssä on voita. Miksi? Miten se liittyy kokoelmiin, selviää näyttelyssä.
Kumma keitos kutsuu sinut myös aikamatkalle, pelaamaan Kummapulma-taideväärennöspeliä ja ehkä – vain ehkä – ratkaisemaan mysteerin, joka on odottanut ratkaisijaansa vuodesta 1988.

Opastus kuuluu sisäänpääsyn hintaan , alle 18-vuotiaat ilmaiseksi ja Museokortti käy maksuvälineeksi tottakai.

Taidetyöpaja sukupuoli- ja seksuaalivähemmistöön kuuluville, NUORET / Art Workshops for Queer People, YOUTH
2026-04-07 15:00 - 17:00 | Kuopion museo
Nuorten paja / Youth (under 18 years )
TIISTAI 15-17 / TUESDAYS between 15-17, Museokatu 1, 70100 Kuopio (pedagoginen tila)
24.2./ 10.3./ 24.3./ 7.4./ 21.4/ 5.5.
Ei sisäänpääsyä, materiaalit tarjoaa työpaja / free admission, materials provided by the workshop
—
Koetko että olet Seksuaali- ja sukupuolivähemmistöön kuuluva nuori, tai pohdit näitä asioita? Tervetuloa piirtämään, tapaamaan ystäviä, lepäämään, kuuntelemaan, olemaan, unohtamaan, tyhjentämään pääsi, tekemään virheitä, nauramaan ääneen, jakamaan ajatuksia ja olemaan queer hyvässä ja luovassa seurassa! Tänä keväänä luomme uusia piirroksia sekä yksin, että yhdessä, kuten tavallista. Tapaat uusia vierailijoita ja saat luoda pienen paikan/kodin/suojan itsellesi. Tule mukaan kerran tai osallistu koko kevään ajan!
Kysymyksiä ja ilmoittautuminen mukaan: emmavilina@gmail.com
—
Welcome to draw, meet friends, rest, listen, be, forget, empty your head, make mistakes, laugh out loud, share thoughts and be queer in good creative company! This spring, we are going to create some new pieces individually and together, as always. You will meet new visitors and create a little place/home/shelter for your queerness. Visit once or participate throughout the spring!
Ask any question, and sign in at: emmavilina@gmail.com
In collaboration with Kuopio City and Kuopio Museum
Arriving at the museum Museokatu 1, 70100 Kuopio
There is only a short walk from the Kuopio Market Square to Kuopio Museum. It is easy to get to the museum by public transport.

—
Emma Fält (They/Them)
Drawing out loud
http://emmafalt.net

Taidevartti ke 8.4. klo 13: Markku Kolehmainen
2026-04-08 13:00 - 13:15 | KUMMA, Kauppakatu 35, Kuopio, 70100

OMPELUSEURAT: Pehmolelujen korjaaminen & Lasse Forsgren ja laitteet
2026-04-08 13:00 - 17:30 | Kuopion museo
Tule parsimaan ja kursimaan käsin tai korjaamaan ompelukoneella kuntoon kaikki rakkaat rikkinäiset pehmolelut! Pehmoilevaan korjausolohuoneeseen saa tulla oman aikataulun mukaan ja toki teemasta riippumatta kaikenlaisten korjaustöiden kanssa. Harjoitellaan yhdessä, korjausaktiivit neuvovat ja auttavat korjaamisen alkuun.
Paikan päältä löytyy ompelukoneita ja korjaamiseen paikkakankaita, lankoja, täytemateriaalia ym. Voit tuoda käyttöön ja kiertoon myös omia korjausmateriaaleja ja korjattavaa.
Näyttämötaiteilija Lasse Forsgren demoaa työn alla olevaa esitysprojektia. Hän työskentelee keväällä 2026 Jenny ja Antti Wihurin rahaston apurahalla usean esitysprojektin parissa ja tuo näistä yhden näytille korjauspajaan.
Esitysaika klo 17.00. Korjaaminen saa jatkua esityksen aikana. Korjauspaja päättyy esityksen jälkeen.
Tapahtumassa on esillä pieni näyttely korjausteemaan liittyviä kirjoja. Kuopion kaupunginkirjaston koostaman vinkkilistan avulla kirjastosta voi lainata lisää aihetta käsittelevää kirjallisuutta.
Korjataan se, mitä pystytään. Korjataan tämä!
Korjataan tämä elämä kestäväksi elämäksi.

Yhteistyössä Jätekukko, Kuopion museo, Kuopion kaupunginkirjasto, Elävä säätiö, Taike ja ITAK

Ohjelmamuutokset ja täydennykset mahdollisia.
Lisätietoja OMPELUSEURAT Instagramista.

Kevätkauden muut korjauspajat:
Ke 6.5. klo 13-17.30 OMPELUSEURAT: Kesävaatteiden korjaaminen & Jenni Venäläinen ja kantele. Kuopion museon monitoimitila, vapaa pääsy

Taidetyöpaja sukupuoli- ja seksuaalivähemmistöön kuuluville / Art Workshops for Queer People
2026-04-08 16:00 - 18:00 | Kuopion museo
Drawing Out Loud – Taidetyöpaja sukupuoli- ja seksuaalivähemmistöön kuuluville
Koetko kuuluvasi seksuaali- ja sukupuolivähemmistöön tai pohdit näitä asioita? Tervetuloa piirtämään, tapaamaan ystäviä, lepäämään, kuuntelemaan, olemaan, unohtamaan, tyhjentämään pääsi, tekemään virheitä, nauramaan ääneen, jakamaan ajatuksia ja olemaan queer hyvässä ja luovassa seurassa! Tänä keväänä Drawing out loud -työpajassa luodaan uusia piirroksia sekä yksin että yhdessä. Tule mukaan kerran tai osallistu koko kevään ajan!
Kysymyksiä ja ilmoittautuminen mukaan: emmavilina@gmail.com
Työpajat ovat osallistujille maksuttomia. Aiempaa osaamista tai kokemusta taiteellisesta työskentelystä ei tarvita. Työpajojen ikäraja on 18 vuotta.
DRAWING OUT LOUD: Taidetyöpajat seksuaali- ja sukupuolivähemmistöille
Maksuton aikuisten ryhmä, yli 18 – vuotiaat
Keskiviikot 11.2. / 25.2 / 11.3 / 25.3 / 8.4 / 22.4. / 6.5. / 20.5. klo 16-18
Kuopion Museon oppimistilassa
Ilmoittautuminen & info: ohjaaja Emma Fält, emmavilina@gmail.com / https://emmafalt.net/
Yhteistyössä Kuopion Kaupunki ja Kuopion Museo
Ystävällisin terveisin,
Ohjaaja, Emma Fält (They / Them)
****
In English:
Drawing Out Loud
Art workshops for queer people
In the workshops aimed at adults, we explore the world by drawing and through various listening and sensing exercises. We reflect on physicality, diversity, being in different spaces and how we perceive ourselves in them. This spring, we will work on various listening exercises and think about interaction between human and non-human. Let’s start the year by going through together what kind of workshops are coming up.
The key to working is interaction and the opportunity to create a space where those who perceive themselves as queer* can express themselves and get to know each other through making, as well as search and find suitable forms of artistic expression. Come along and bring your friends!
The workshops are free of charge for the participants. Previous knowledge or experience in artistic work, neither tools are not required. The age limit for the workshops is 18 years.
DRAWING OUT LOUD: Art workshops for sexual and  gender minorities
Free adult group, +18 years old
Wednesdays 11.2. / 25.2 / 11.3 / 25.3 / 8.4 / 22.4. / 6.5. / 20.5 16-18
Kuopio MUSEUM, Pedagogical space
Sign up & info: Facilitator Emma Fält, emmavilina@gmail.com / https://emmafalt.net/
Together with Kuopio City and Kuopio Museum
Kind regards, Artist and teacher, Emma Fält (They / Them)

Stardust-päivä – Tähtitiedettä ja puuhaa lapsille
2026-04-11 11:00 - 13:00 | Kuopion museo
✨Lasten oma tiedepäivä Kuopion museon sekä Kuopion pääkirjaston tiloissa täynnä ihmettelyä ja oivalluksia!
SnellmanEDU, LUMA-keskus, Saturnus sekä Kantti-yhteistyö (Kuopion museo + Kuopion kaupunginkirjasto) toteuttavat lasten oman tiedepäivän, jossa uteliaisuus pääsee valloilleen. Tapahtuma sopii erityisesti 8–10-vuotiaille, mutta kaikki tiedonjanoiset ovat tervetulleita.

Tapahtumaan on vapaa pääsy. Katukerroksissa sijaitsevat tapahtumatilat ovat esteettömiä. ♿️
Klo 11–13: Tiedepajoissa kokeilemisen ja ällistymisen iloa!
Ohjelmassa luvassa on:
🚀laukaistavien rakettien rakentelua,
🤖avaruusmönkijärobotteja,
🌈sokerisateenkaaria,
🔭oikeaan kaukoputkeen tutustumista,
🌟tähtiprojisointi,
🏗️luova Lego-piste
☀️aurinkosuunnistusta sekä
✨Tähtiretki – teatteriesitys unelmille ja uteliaille klo 11.15 sekä klo 12.15. (Lue kuvaus alta!)
🌟🌟🌟
Klo 13 alkaen: Kolmen vartin tähtituokiot Stardust-näyttelyssä. Tapahtuman jälkeen matka jatkuu avaruuden ihmeisiin lyhyillä lastenvarteilla näyttelykerroksessa. Tähtituokioihin pääsee mukaan museon pääsymaksulla: 15 / 10 €, ja alle 18-vuotiaat maksutta.
Lastenpäivä on osa Stardust – Universumi sisällämme -näyttelykokonaisuutta https://kuopionmuseo.fi/nayttelyt/
🌟🌟🌟
Tähtiretki-esitykset klo 11.15 sekä 12.15 kirjaston kokoustilassa:
Itseoppinut tähtihölynpölyn asiantuntija Aimo Kukku lupaa viedä katsojat aina tähtiin saakka, ja kauemmaksikin! Hän on kertomansa mukaan kehittämänsä avaruusmutkailun, kyllä, avaruusMUTKAILUN, konkari ja tuhansien planeettojen vallloittaja. Noinkohan vaan herra Kukun puheet pitävät paikkaansa? Ettei vaan osa tai jopa koko juttu olisi täyttä puppua!
Esityskonsepti ja esiintyjä: Lasse Forsgren. Kesto 20 min. Esityksiä on kaksi samansisältöistä:

Avaruushenkinen leffahetki
2026-04-14 16:30 - 18:30 | Kuopion pääkirjasto, Maaherrankatu 12, Kuopio, 70100
Tiistaina 14.4. klo 16.30–18.30 pääkirjaston kokoussalissa.
Leffahetkessä katsotaan avaruuteen liittyvä elokuva, jossa joukko astronautteja lähtee vaaralliselle matkalle. Elokuvan ikäraja on K-12. Aluksi kuullaan Kuopion museon noin 15 minuuttia kestävä alustuspuheenvuoro liittyen elokuvaan ja museon Stardust-näyttelyyn (27.2.–2.8.2026).
Leffahetki on suunnattu aikuisille ja yli 12-vuotiaille nuorille. Mukaan saa ottaa omia leffaherkkuja. Leffahetken ohessa on esillä avaruuteen liittyvä aineistonäyttely sekä vinkkilistat elokuvista ja kirjoista. Leffan aikana voi pelata myös leffabingoa!
Leffahetken kesto on yhteensä 2 tuntia.
Tapahtuma on maksuton ja se toteutetaan Kuopion museon sekä Kuopion kaupunginkirjaston Kantti-yhteistyönä.

Taidevartti ke 15.4. klo 13: Graffiti
2026-04-15 13:00 - 13:15 | KUMMA, Kauppakatu 35, Kuopio, 70100

Luontokirjalukupiiri
2026-04-15 17:00 - 18:00 | https://kuopionmuseot.fi/tapahtuma/luontokirjalukupiiri-28/2026-04-15/
Etänä verkossa kokoontuvassa Luontokirjalukupiirissä tutustutaan ajankohtaisiin ympäristöaiheisiin teoksiin ja keskustellaan niiden herättämistä ajatuksista. Kirjallisuus- tai ympäristöasiantuntemusta ei tarvita, ja mukaan voi tulla yhdelle tai useammalle kerralle.

Lukupiiri toimii hyvin myös kirjavinkkauksena – keskustelun kuunteleminen on mainio tapa löytää kiinnostavaa luettavaa!

Kokoonnumme seuraavina keskiviikkopäivinä klo 17 Zoomissa:

18.2. Koivisto, Aura: Lahottajat
18.3. Valtoja, Esko: Ihmeitä : kävelyretkiä kaikkeuteen
15.4. Räinä, Jenni: Veden ajat : matka läpi muuttuneen maiseman

https://zoom.us/j/99576520794

Luontokirjalukupiirin järjestävät Kuopion kaupunginkirjasto ja Kuopion luonnontieteellinen museo.

Puhetta kokonaisturvallisuudesta: Henkinen kriisinkestävyys epävarmoina aikoina
2026-04-16 17:00 - 18:00 | Kuopion museo
Miten rakennamme luottamusta aikana, jolloin epävarmuus lisääntyy? Mikä on yhteisöjen rooli kriisinkestävyydessä?

Tervetuloa maksuttomaan, kaikille avoimeen tilaisuuteen kuulemaan lisää ja keskustelemaan teemasta piispa Jari Jolkkosen kanssa!

Tilaisuus on kolmas osa kevään 2026 tapahtumasarjasta, jossa kokonaisturvallisuuden käsitettä avataan eri näkökulmista.
👉 Tilaisuudet jatkuvat:

7.5. klo 16-17 (Huom. aika!!) esillä on kylävara erityisesti maaseudun yhteisöllisesssä varautumisessa, alustajana Kylävara-hankkeen projektipäällikkö Ritva Pihlaja Suomen Kylät ry:stä.
21.5. klo 17-18 puhutaan arjen häiriötilanteista, aihetta alustaa siviilivalmiuden vanhempi opettaja Anu Keränen Pelastusopistolta.
9.6. klo 17-18 teemana on taide ja kulttuuri sekä niiden merkitys henkiselle kriisinkestävyydellemme. Vieraana tällöin kirjailija Sirpa Kähkönen.

Tanssitupa
2026-04-18 10:30 - 12:00 | Kuopion museo
Tanssituvissa opetellaan kansanomaisia pari- ja ryhmätansseja sekä improvisoidaan matalalla kynnyksellä, livemusiikin tahtiin. Vetäjinä tanssitaiteilija Outi Markkula ja muusikko Jenni Venäläinen.
Kevätkauden Tanssituvat:
21.3. valssi ja sottiisi
18.4. polska
16.5. masurkka ja polkka
13.6. karjalaiset tanssit
Aiempaa kokemusta tai omaa tanssiparia ei tarvitse olla. Vapaa pääsy.
